KOMISIJOS SPRENDIMAS
2005 m. spalio 21 d.
kuriuo iš esmės pripažįstamas nuodugniam patikrinimui pateikto dokumentų rinkinio dėl galimo askorbo rūgšties, kalio jodido ir kalio tiocianato įtraukimo į Tarybos direktyvos 91/414/EEB I priedą išsamumas
(pranešta dokumentu Nr. C(2005) 4025)
(Tekstas svarbus EEE)
(2005/751/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 3 dalį,
kadangi:
(1)
Direktyvoje 91/414/EEB numatyta sudaryti Bendrijoje įregistruotų veikliųjų medžiagų, kurias leidžiama naudoti augalų apsaugos produktuose, sąrašą.
(2)
2004 m. rugsėjo 14 d. bendrovė Citrex Nederland B.V. Nyderlandų valdžios institucijoms pateikė veikliosios medžiagos askorbo rūgšties dokumentų rinkinį, su prašymu ją įtraukti į Direktyvos 91/414/EEB I priedą. 2004 m. rugsėjo 6 d. bendrovė Koppert Beheer B.V. Nyderlandų valdžios institucijoms pateikė kalio jodido dokumentų rinkinį, siekdama jį įtraukti į Direktyvos 91/414/EEB I priedą. 2004 m. rugsėjo 6 d. bendrovė Koppert Beheer B.V. Nyderlandų valdžios institucijoms pateikė kalio tiocianato dokumentų rinkinį, siekdama jį įtraukti į Direktyvos 91/414/EEB I priedą.
(3)
Nyderlandų valdžios institucijos pranešė Komisijai, kad atlikus pirminį tyrimą paaiškėjo, jog visi atitinkamų veikliųjų medžiagų dokumentų rinkiniai atitinka Direktyvos 91/414/EEB II priede išdėstytus duomenims ir informacijai keliamus reikalavimus. Pateikti dokumentų rinkiniai taip pat atitinka Direktyvos 91/414/EEB III priede išdėstytus reikalavimus, keliamus duomenims ir informacijai apie vieną augalų apsaugos produktą, kurio sudėtyje yra atitinkamos veikliosios medžiagos. Remiantis Direktyvos 91/414/EEB 6 straipsnio 2 dalies nuostatomis šių pareiškėjų Komisijai ir kitoms valstybėms narėms pateikti dokumentų rinkiniai buvo perduoti Maisto grandinės ir gyvūnų sveikatos nuolatiniam komitetui.
(4)
Šiuo sprendimu turėtų būti Bendrijos lygiu oficialiai patvirtinta, kad šie dokumentų rinkiniai iš esmės atitinka II priede išdėstytus duomenims ir informacijai keliamus reikalavimus, o bent vienas augalų apsaugos produktas, kurio sudėtyje yra atitinkamos veikliosios medžiagos - Direktyvos 91/414/EEB III priede išdėstytus reikalavimus.
(5)
Šiuo sprendimu neturėtų būti pažeista Komisijos teisė prašyti pareiškėjo pateikti papildomus duomenis arba informaciją siekiant išsiaiškinti tam tikrus su pateiktais dokumentais susijusius klausimus.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Nepažeidžiant Direktyvos 91/414/EEB 6 straipsnio 4 dalies nuostatų šio sprendimo priede apibūdinti veikliųjų medžiagų dokumentų rinkiniai, kurie buvo pateikti Komisijai ir valstybėms narėms siekiant šias veikliąsias medžiagas įtraukti į tos direktyvos I priedą, iš esmės atitinka tos direktyvos II priede išdėstytus duomenims ir informacijai keliamus reikalavimus.
Dokumentų rinkiniai taip pat atitinka tos direktyvos III priede išdėstytus reikalavimus, keliamus duomenims ir informacijai apie vieną augalų apsaugos produktą, kurio sudėtyje yra veikliosios medžiagos, atsižvelgiant į siūlomus to produkto naudojimo atvejus.
2 straipsnis
Valstybės narės ataskaitų rengėjos kuo greičiau ir ne vėliau kaip per vienerius metus nuo šio sprendimo paskelbimo Europos Sąjungos oficialiajame leidinyje išsamiai išnagrinėja atitinkamus dokumentų rinkinius ir pateikia Europos Komisijai šių tyrimų išvadas kartu su visomis rekomendacijomis dėl atitinkamos veikliosios medžiagos įtraukimo arba neįtraukimo į Direktyvos 91/414/EEB I priedą bei visas su tuo susijusias sąlygas.
3 straipsnis
Šis sprendimas skirtas valstybėms narėms.
Priimta Briuselyje, 2005 m. spalio 21 d.